《依韵和朱性之忆南山亭旧游》
清代·方浩

扪葛清游日，联吟暂喜同。山亭云护白，枫径屐黏红。

度涧微泉响，窥岩暗穴通。听钟思往事，林壑几秋风。

作者简介：清安徽桐城人，字孟亭。雍正八年进士。授山西太原知县。尝知隰、平定二州。隰民有素食号为大乘教者，浩召至庭，啖以酒肉，人莫知其故。其后逮捕大乘教人连数郡，而隰民独免。累迁江西吉南赣道，坐事罢。